Vicovu de Sus
Vicovu de Sus (saksa keeles Ober Wikow) on linn Rumeenias Suceava maakonnas. Linn asub ajaloolises Bukoviina piirkonnas Ukraina piiri ääres, maakonnakeskusest Suceavast ligikaudu 53 km loodes. Linna haldusalasse kuulub Bivolărie küla. Asulat on esmamainitud 1436. aastal. 1466. aastal ostis Ștefan cel Mare küla ära ja kinkis selle Putna kloostrile. Linnaõigused sai Vicovu de Sus 2004. aastal.